CELEX: 62018CN0689
Language: bg
Date: 2018-11-05 00:00:00
Title: Дело C-689/18: Преюдициално запитване от Dioikitiko Protodikeio Patron (Гърция), постъпило на 5 ноември 2018 г. — XT/Република Гърция

21.1.2019   
            
            
               BG
            
            
               Официален вестник на Европейския съюз
            
            
               C 25/28
            
         
      Преюдициално запитване от Dioikitiko Protodikeio Patron (Гърция), постъпило на 5 ноември 2018 г. — XT/Република Гърция
      (Дело C-689/18)
      (2019/C 25/36)
      Език на производството: гръцки
      
         Запитваща юрисдикция
      
      Dioikitiko Protodikeio Patron (Гърция)
      
         Страни в главното производство
      
      
         Жалбоподател: XT
      
         Ответник: Република Гърция
      
         Преюдициални въпроси
      
      
                  1)
               
               
                  Представлява ли разпоредбата на член 44, параграф 1, буква б) от Закон № 4111/2013 в редакцията ѝ в сила през данъчната 2013 година (2012 г.) — съгласно която собствениците или ползвателите на автомобили за лична употреба (с работен обем на двигателя равен или по-голям от 1 929 кубични сантиметра) на възраст повече от десет години, считано от годината на първата им регистрация за движение в Гърция, а не от годината на евентуалната им предходна (първа) регистрация за движение в друга държава — членка на Европейския съюз, се освобождават от данък върху луксозните стоки — такса с равностоен на мито ефект между държавите — членки на Европейския съюз, по смисъла на разпоредбите на членове 28 ДФЕС и 30 ДФЕС от Договора за функционирането на Европейския съюз?
               
            
                  2)
               
               
                  В случай на отрицателен отговор на предходния въпрос, представлява ли горепосочената разпоредба (косвен) вътрешен данък върху стоките, внесени от други държави — членки на Европейския съюз, който надвишава данъците, с които се облагат подобните местни стоки по смисъла на член 110 от същия договор?